CELEX: 32016D1235
Language: hu
Date: 2016-07-26 00:00:00
Title: A Bizottság (EU) 2016/1235 végrehajtási határozata (2016. július 26.) a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének a Koreai Köztársaságban működő laboratórium számára történő engedélyezéséről (az értesítés a C(2016) 4665. számú dokumentummal történt) (EGT-vonatkozású szöveg)

28.7.2016   
            
            
               HU
            
            
               Az Európai Unió Hivatalos Lapja
            
            
               L 202/43
            
         A BIZOTTSÁG (EU) 2016/1235 VÉGREHAJTÁSI HATÁROZATA
   (2016. július 26.)
   a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének a Koreai Köztársaságban működő laboratórium számára történő engedélyezéséről
   
      
         (az értesítés a C(2016) 4665. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
   mivel:
   
               (1)
            
            
               A 2000/258/EK határozat a franciaországi Agence française de sécurité sanitaire des aliments laboratóriumát (Nancy) (a továbbiakban: AFSSA) jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként. Az AFSSA a későbbiekben beleolvadt az Agence nationale de sécurité sanitaire de l'alimentation, de l'environnement et du travail (ANSES) francia nemzeti ügynökségbe.
            
         
               (2)
            
            
               A 2000/258/EK határozat többek között előírja az ANSES számára azon harmadik országokban működő laboratóriumok értékelését, amelyek a veszettség elleni vakcinák hatékonyságát figyelemmel kísérő szerológiai vizsgálatok elvégzésének engedélyezését kérték.
            
         
               (3)
            
            
               A Daejeonban található Choong Ang Vaccine laboratory számára a 2000/258/EK határozat értelmében 2007. február 9-én megadott engedély az ANESES által az említett laboratóriumra vonatkozóan készített 2015. szeptember 29-i kedvezőtlen értékelő jelentést követően a 2010/436/EU bizottsági határozatnak (2) megfelelően visszavonásra került.
            
         
               (4)
            
            
               A Koreai Köztársaság illetékes hatósága a dajeoni Choong Ang Vaccine laboratory újbóli engedélyezésére vonatkozó kérelmet nyújtott be. Az ANSES e laboratórium vonatkozásában 2016. március 21-én kedvező értékelési jelentést készített, majd nyújtott be a Bizottsághoz.
            
         
               (5)
            
            
               Az említett laboratórium számára ezért engedélyezni kell a veszettség elleni vakcinák hatékonyságát ellenőrző szerológiai vizsgálatok végzését kutyákon, macskákon és görényeken.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2000/258/EK határozat 3. cikke (2) bekezdésének megfelelően az alábbi laboratórium jogosult a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatokat végezni:
   
               Choong Ang Vaccine laboratory
            
         
               1476-37 Yuseong-daero Yuseong-gu
            
         
               Daejeon, 34055
            
         
               Koreai Köztársaság
            
         2. cikk
   Ezt a határozatot 2016. augusztus 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2016. július 26-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 79., 2000.3.30., 40. o.
   
   
      (2)  A Bizottság 2010. augusztus 9-i 2010/436/EU határozata a 2000/258/EK tanácsi határozatnak a veszettség elleni vakcinák hatékonyságát figyelemmel kísérő szerológiai vizsgálatokat végző laboratóriumok engedélyének fenntartásához szükséges jártassági vizsgálatok tekintetében történő végrehajtásáról (HL L 209., 2010.8.10., 19. o.).